**Прилог 5.2.** Процедуре и поступци који обезбеђују поштовање плана и распореда наставе

Стандардима и поступцима обезбеђења квалитета Факултетаодређени су поступци и процедуре које обезбеђују поштовање планираног извођења наставе. Предметни наставник је дужан да дефинише план рада који укључује циљеве, садржај и структуру предмета, план извођења наставе, предиспитне и испитне обавезе, начин оцењивања и формирања коначне оцене, као и уџбенике, односно обавезну и допунску литературу.

План извођења наставе утврђује облике наставе (предавања, вежбе, пројекти, семинари, консултације, и друго), наставнике и сараднике ангажоване на предмету, распоред извођења наставе и остале битне појединости. Ове и друге информације, доступне су студентима преко огласне табле на Факултету и сајта Факултета.

Наставни процес одвија се према плану и програму за сваки предмет за дати студијски програм. На почетку семестра студенти се, путем информисања које спроводи Служба за студентска питања, опредељују за изборне предмете. За изборне предмете студенти се опредељују према условима садржаним у курикулуму (програму појединачних предмета).

Садржаји предавања континуирано се иновирају и усклађују са најновијим научним сазнањима и достигнућима. Предавањима се обухватају оне теме за које је такав приступ најрационалнији, као и систематизација одређених тема,

Садржаје који се не могу обезбедити у библиотеци факултета (садржаји предавања, садржаји из литературе и сл.) наставник доставља одговарајућој служби која их поставља на сајт Факултета.

Наставници и сарадници имају коректан однос према студентима и поступају професионално, што студенти оцењују (студентска евалуација рада наставника). Наставник евидентира присуство и активност студената (учешће у дискусијама, презентације, степен и темпо савладавања литературе и задатака). На основу евиденције, наставник додељује студенту одређени број поена за активност и присуство настави што је дефинисано у силабусима предмета.

Настава укључује примере из праксе, интерактивна је и подстиче студенте на примену стечених знања. Применљивост и подстицајност стечених знања и вештина студенти оцењују у евалуацији предмета.

Распоред наставе истакнут је на огласној табли и сајту Факултета http://www.fasper.bg.ac.rs/info.html.

Сваки наставник на почетку упознаје студенте са планом рада на предавањима и вежбама, правима и обавезама студената, датумима полагања колоквијума и свим осталим роковима важним за реализацију програма, са начином оцењивања на предмету, информацијама о уџбеницима, односно обавезној и допунској литератури.