**Прилог 1.2.** Мере и субјекти обезбеђења квалитета

Извод из Стратегије обезбеђења квалитета

**http://www.fasper.bg.ac.rs/pravna\_akta.html**

**2. МЕРЕ ЗА ОБЕЗБЕЂЕЊЕ КВАЛИТЕТА**

Факултет ће перманентно изналазити и примењивати адекватне мере за обезбеђење квалитета свога рада и у том смислу ове мере као и поступци биће утврђени посебно за свако подручје рада у документу Стандарди и поступци за обезбеђење квалитета рада Факултета за специјалну едукацију и рехабилитацију и Правилником о обезбеђењу квалитета.

**3. СУБЈЕКТИ ОБЕЗБЕЂЕЊА КВАЛИТЕТА**

Обезбеђење квалитета рада Факултета је процес који поред многих чинилаца зависи и од континуираности у његовом спровођењу. Континуитет у том спровођењу може се, поред осталог, обезбедити јасним дефинисањем субјеката који тај процес спроводе. Зато Факултет обезбеђивање квалитета поверава:

**3.1. Наставницима и сарадницима.** У обезбеђење квалитета, посебно у део тог процеса који чине праћење и контрола, укључени су сви наставници и сарадници, како појединачно тако и путем чланства и рада у појединим стручним органима или органима управљања.

**3.2**. **Комисији за обезбеђење и унапређење рада и Комисији за праћење и унапређење наставе.** Ове Комисије представљју тела које перманентно раде на праћењу квалитета, прикупљању података и спровођењу тог процеса. Састав и надлежности Комисија, начин избора њених чланова као и начин рада, регулисани су оштим актима Факултета. Комисије врше процес самовредновања сваке три године и извештај о самовредновању са оценом квалитета и предложеним мерама за побољшање рада Факултета подносе Наставно-научном већу, декану и Савету Факултета.

**3.3. Наставно-научном већу Факултета.** Наставно-научно веће је централни стручни орган Факултета одговоран за многе аспекте квалитета рада на Факултету, а посебно за квалитет студијских програма, квалитет наставника и сарадника и квалитет научно-истраживачког рада. Структура и функционисање Наставно-научног већа и његове надлежности одређени су   
Статутом Универзитета у Београду и Статутом Факултета. У погледу обезбеђења квалитета рада Факултета Наставно-научно веће разматра све извештаје о самовредновању које му подносе надлежна тела и органи, све извештаје и предлоге за унапређење квалитета и доноси одлуке о стандардима, мерама и поступцима за обезбеђење квалитета, предлаже пословодном органу и Савету мере и поступке из њихове надлежности, разматра Стратегију обезбеђења квалитета, и врши и друге послове који су му поверени одговарајућим оштим актом Факултета.

**3.4. Већу за мастер, специјалистичке и докторске студије.** Статус субјекта за обезбеђење квалитета ово Веће стиче чињеницом да је оно надлежно за разматрање и предлагање студијских програма дипломских академских, специјалистичких академских и докторских студија те да је одговорно за квалитет завршних радова на неким од ових студија и квалитет докторске дисертације. Састав и надлежност овог Већа одређени су Статутом Факултета.   
У подручју обезбеђења квалитета ово Веће подноси предлоге студијских програма Наставно-научном већу и доноси све одлуке које се тичу израде завршних радова и докторске дисертације.

**3.5. Изборном већу Факултета.** Ово Веће је непосредно надлежно за избор у звања сарадника у настави и асистената, а онда и за предлоге за избор у сва три наставничка звања: доцента, ванредног професора и редовног професора. Из тога произлази да је ово Веће веома значајно за обезбеђење квалитета, пре свега наставног особља, а онда с тим у вези и за наставнипроцес и све што је повезано са њим. Надлежности, структура и начин рада Изборног већа одређени су Законом о високом образовању, Статутом Универзитета у Београду и Статутом Факултета.

**3.6. Органима управљања и пословођења Факултета.** Савет Факултета, декан и чланови Колегијума у процесу обезбеђења квалитета надлежни су за обезбеђење свих услова потребних за несметано одвијање наставе и других активности на Факултету као и за поступање по предлозима и препорукама субјеката који су задужени за обезбеђење квалитета рада и посебно Комисије за обезбеђење квалитета.

**3.7. Студентима.** Сваки студент уписан на основне академске, дипломске или специјалистичке академске студије, као и студент докторских студија дужан је да путем интерактивног учешћа у настави и добрим успехом у студијама допринесе обезбеђењу квалитета рада Факултета. Студенти, обезбеђењу квалитета, доприносе и преко Студентског парламента, преко својих представника у органима Факултета унапређујући наставни процес и све друге делатности на Факултету. Непосредним учешћем у оцењивању рада наставника студенти остварују битан допринос обезбеђењу калитета наставног процеса.

**3.8. Ненаставно особље.** Сваки појединац запослен у разним деловима ненаставног сектора рада Факултета треба да се стара да својим залагањем и добрим обављањем посла, а посебно односом према студентима, допринесе обезбеђењу квалитета рада, у првом реду повећањем ефикасности у студирању, пружањем бољих услова за рад наставника и бољи успех студената као и бољих услова за научно-истраживачки рад наставника и сарадника.