**Прилог 2.2.** Усвојени план рада и процедура за праћење и унапређење квалитета високошколске установе у оквиру стандарда квалитета

**Извод из акционог плана за спровођење стратегије обезбеђења квалитета**

У складу са правилницима о стандардима за самовредновање и оцењивање квалитета високошколских установа, стандардима за спољашњу проверу квалитета високошколских установа и стандардима за акредитацију високошколских установа и студијских програма, које је донео Национални савет за високо образовање и са Стратегијом обезбеђења квалитета рада Факултета за специјалну едукацију и рехабилитацију, коју је усвојио Савет Факултета за специјалну едукацију и рехабилитацију (у даљем тексту: Факултет) утврђују се поступци за обезбеђивање квалитета у следећим областима:

• студијски програми основних, мастер и докторских академских студија,

• наставни процес,

• научноистраживачки и стручни рад,

• наставници и сарадници,

• студенти,

• уџбеници, литература, библиотечки и информатички ресурси,

• простор и опрема,

• управљање Факултетом и ненаставна подршка,

• улога студената у самовредновању и провери квалитета и

• финансирање Факултета

**Извод из Плана рада Факултета за 2016/2017.год**

**5. ОБЕЗБЕЂЕЊЕ КВАЛИТЕТА И ПРАЋЕЊЕ И УНАПРЕЂЕЊЕ ПРОЦЕСА НАСТАВЕ**

У циљу сталног унапређења процеса наставе и обезбеђивања квалитета на Факултету, као и у складу са роковима које је прописала Комисија за акредитацију високошколских установа током 2017. године биће спроведен поступак самовредновања рада Факултета у оквиру свих стандарда. Поступак самовредновања ће спровести чланови *Комисија за обезбеђивање и унапређење рада* и *Комисија за праћење и унапређење наставе* и то на бази анализе постојеће документације, анализе упитника за вредновање педагошког рада наставника, анализе података који ће бити добијени путем посебно конструисаних упитника, а у циљу евалуације свих сегмената од значаја за контролу квалитета (студијски програми, наставни процес, научноистраживачки рад, квалитет уџбеника, процес управљања, опрема, итд).

Посебна радна група ће израдити и спровести план интегритета, односно поступак самопроцене изложености Факултета ризицима за настанак и развој корупције, етички и професионално неприхватљивих облика понашања. План интегритета Факултета радна група ће израдити на основу усвојеног и објављеног Нацрта плана интегритета који је израдила Агенција за борбу против корупције са представничким радним групама. У складу са законом о Јавном информисању израдиће се и Информатор о раду Факултета за 2017. годину.