**Прилог 1.1.** Стратегија обезбеђења квалитета Факултета

**Универзитет у Београду**

**Факултет за специјалну едукацију**

**и рехабилитацију**

Број: 2/1-3

Датум: 26. 6. 2008.

Београд

**СТРАТЕГИЈА ОБЕЗБЕЂИВАЊА КВАЛИТЕТА**

Факултет за специјалну едукацију и рехабилитацију (ранији назив: Дефектолошки факултет) уникатна је установа на подручју Републике Србије која, почевши од 1975. године, образује стручњаке за едукацијски и рехабилитацијски рад са особама свих категорија ометености: глувим и наглувим особама, особама са моторичким поремећајима, оштећењима вида, говорно-језичким поремећајима, са тешкоћама у менталном развоју, и поремећајима у друштвеном понашању.

У циљу оствривња нјвиших стандарда квалитета у образовњу дипломираних дефектолога, уз поштовње Закона о високом образовању, те Стандарда за самовредновање и оцењивање квалитета високошколских установа, Стандарда за спољашњу проверу квалитета високошколскких установа, Стандарда за акредитацију високошколских установа и студијских програма, донете од стране Националног савета за високо образовање као и принципе потписане Болоњске декларације, Факултет за специјалну едукацију и рехабилитацију доноси Стратегију обезбеђивања квалитета у свим подручјима свога рада.

Овом Стратегијом Факултет за специјалну едукацију и рехабилитацију утврђује носиоце из подручја обезбеђења квалитета свога рада и исказује опредељење за стандарде и примену мера и поступака који су прописани од стране Националног савета за високо образовање у циљу обезбеђења квалитета услова и процеса рада.

1. **ОПРЕДЕЉЕЊА**

Факултет за специјалну едукацију и рехабилитацију, високошколска установа у саставу Универзитета у Београду, чврсто је опредељен у правцу прихватања и имплементације темељних принципа и норми Болоњске декларације.

У том смислу, Факултет ће непрекидно и систематски радити на унапређењу свих подручја квалитета рада, на планирању поступака за њихов развој, и на успостављању, одржавању и унапређењу организационе структуре квалитета, која укључује субјекте, области, стандарде и мере за обезбеђење квалитета рада. У тај процес биће укључени сви запослени на Факултету, његови стручни органи и тела као и сви студенти и њихови органи.

Факултет се опредељује да систематски анализира, оцењује и побољшава квалитет у свим подручјима свога рада, а посебно у подручју студијских програма и наставном процесу, научно-истраживачком раду, опреми и простору и квалитету наставног особља.

Факултет се опредељује да својим студијским програмима и укупним радом допринесе сталном развоју и повећању нивоа друштвених односа унутар специфичне популације субјеката за чије образовање и рехабилитацију школује стручњаке, између осталог, развијањем и усвајањем посебних професионалних и етичких стандарда од стране његових наставника, сарадника и дипломираних студената, али и путем примене резултата научних истраживања у наставном процесу, и другим облицима рада Факултета, као и у интеракцији са популацијом особа које су ометене у развоју и/или имају поремећаје понашања.

**2. МЕРЕ ОБЕЗБЕЂЕЊА КВАЛИТЕТА**

Факултет ће перманентно изналазити и примењивати адекватне мере за обезбеђење квалитета свога рада.

Мере и поступци обезбеђења квалитета биће утврђени за свако подручје рада, у документу Стандарди и поступци за обезбеђење квалитета рада Факултета за специјалну едукацију и рехабилитацију и Правилником о обезбеђењу квалитета.

**3. СУБЈЕКТИ ОБЕЗБЕЂЕЊА КВАЛИТЕТА**

У процес континуирног праћења и обезбеђења квлитета укључени су сви субјекти, и то:

**3.1. Наставници и сарадници**

У обезбеђење квалитета, посебно у део тог процеса који чине праћење и контрола, укључени су сви наставници и сарадници, како појединачно, тако и путем чланства и рада у појединим стручним органима или органима управљања.

**3.2. Комисија за обезбеђење калитета рада Факултета**

Ова Комисија представља тело које перманентно ради на праћењу квалитета, на прикупљању података за процес самовредновања и спровођењу тог процеса. Састав и надлежности Комисије, начин избора њених чланова као и начин рада, регулисани су оштим актом Факултета, посебно Правилником о обезбеђењу квалитета. Комисија за обезбеђење квалитета врши процес самовредновања сваке три године и извештај о самовредновању са оценом квалитета и предложеним мерама за побољшање рада Факултета подноси Наставно-научном већу, декану и Савету Факултета. Ова Комисија предлаже стручним органима Факултета стандарде, мере и поступке за обезбеђење квалитета.

**3.3. Наставно-научно веће Факултета**

Наставно-научно веће је централни стручни орган Факултета одговоран за многе аспекте квалитета рада на Факултету, а посебно за квалитет студијских програма, квалитет наставника и сарадника и квалитет научно-истраживачког рада. Структура и функционисање Наставно-научног већа и његове надлежности одређени су Статутом Универзитета у Београду и Статутом Факултета.

У погледу обезбеђења квалитета рада Факултета, Наставно-научно веће разматра све извештаје о самовредновању које му подносе надлежна тела и органи, све извештаје и предлоге за унапређење квалитета и доноси одлуке о стандардима, мерама и поступцима за обезбеђење квалитета, предлаже пословодном органу и Савету мере и поступке из њихове надлежности, разматра Стратегију обезбеђења квалитета, и врши и друге послове који су му поверени одговарајућим оштим актом Факултета.

**3.4. Веће за мастер, специјалистичке и докторске студије**

Статус субјекта за обезбеђење квалитета ово Веће стиче чињеницом да је оно надлежно за разматрање и предлагање студијских програма мастер академских, специјалистичких академских и докторских студија, те да је одговорно за квалитет завршних дипломских, мастер и специјалистичких радова и квалитет докторских дисертација.

Састав и надлежност овог Већа одређени су Статутом Факултета.

У подручју обезбеђења квалитета ово Веће подноси предлоге студијских програма Наставно-научном већу и доноси све одлуке које се тичу израде завршних радова и докторске дисертације.

**3.5. Изборно веће Факултета**

Ово Веће је непосредно надлежно приликом избора у звање сарадника у настави и асистената и утврђивање предлога за избор у наставничка звања: доцента, ванредног професора и редовног професора. Из тога произлази да је рад овог Већа од примарне важности код обезбеђења стандарда квалитета наставног особља и консенквентно, обезбеђења стандарда квалитета наставног процеса. Надлежности, структура и начин рада Изборног већа одређени су Законом о високом образовању, Статутом Универзитета у Београду и Статутом Факултета.

**3.6. Органи управљања и пословођења Факултета**

У процесу обезбеђења квалитета, Савет Факултета, декан и чланови Колегијума надлежни су за обезбеђење свих услова потребних за несметано одвијање основних делатности Факултета. Њихове надлежности, структура и начин рада одређени су Законом о високом образовању, Статутом Универзитета у Београду и Статутом Факултета. Органи управљања и пословођења су дужни да поступају по предлозима и препорукама субјеката који су задужени за обезбеђење квалитета рада и посебно, по предлозима Комисије за обезбеђење квалитета.

**3.7. Студенти**

Сваки студент уписан на основне академске студије, мастер, специјалистичке или докторске студије, дужан је да путем интерактивног учешћа у настави и добрим успехом на студијама пружи свој допринос обезбеђењу квалитета рада Факултета. Обезбеђењу квалитета студенти доприносе и и кроз унапређење рада Студентског парламента и ангажовањем у раду органа и стручних тела Факултета. Непосредним учешћем у оцењивању педагошког рада наставника студенти, такође, битно утичу на остваривању стандарда калитета наставног процеса и других стандарда квалитета рада.

**3.8. Ненаставно особље**

Сваки појединац запослен у стручно- административној служби Факултета треба да се стара да својим залагањем и добрим обављањем посла, а посебно добрим односом према студентима, допринесе обезбеђењу квалитета рада, посебно, квалитета наставног процеса, научно-истраживачког рада и режима студирања.

**4. ПОДРУЧЈА ОБЕЗБЕЂЕЊА КВАЛИТЕТА**

У складу са Упуствима Националног савета за високо образовање, Факултет дефинише посебна подручјао безбеђења квалитета, и то:

**4.1. Студијски програм основних академских, мастер, специјалистичких и**

**докторских студија.**

Квалитет ових студијских програма обезбеђује се:

* Објављивањем, рецензирањем, систематским праћењем и сталним унапређивањем сваког појединачног студијског програма
* Усклађивањем ових програма са сврхом и циљевима које је Факултет дефинисао
* Анализирањем структуре и садржаја програма посебно у погледу односа општеакадемских, научно-стручних и стручно-апликативних предмета
* Анализирањем степена оптерећености наставника и сарадника
* Анализирањем степена оптерећености студената мереног ЕСПБ
* Анализирањем исхода студијских програма, компетенција које се добијају након савлађивања програма
* Анализирањем могућности запошљавања или даљег школовања дипломираних студената
* Анализирањем повезаности ових студијских програма са програмима у другим релевантним земљама и непрекидним осавремењивањем програма
* Анализирањем уписа, тока студирања, оцењивања и напредовања студената
* Анализирањем учешћа студената у оцењивању квалитета студијских програма и наставног процеса.

**4.2. Наставни процес**

Квалитет наставног процеса обезбеђује се:

* Ангажовањем прописаног броја наставника и сарадника
* Постојањем и доступношћу пре почетка наставе Планова рада на сваком предмету сачињеним тако да обезбеђују поуздане информације о броју ЕСПБ на предмету, распореду предмета по семестрима, условима за слушање и полагање, циљевима предмета, његовом садржају и структури, плану извођења наставе, начину оцењивања на испиту, литератури и друге важне информације
* Професионалним односом наставника и сарадника током предавања, вежби и испита
* Усклађеношћу распореда часова са потребама и могућностима студената
* Интерактивним облицима наставе
* Подстицањем студената на самостално и креативно мишљење
* Анализирањем остварења Планова рада и непрекидним унапређивањем квалитета наставе
* Коришћењем савремених наставних средстава у наставном процесу
* Усклађивањем рада стручних служби са наставним процесом коришћењем јединственог информационог система.

**4.3. Научно-истраживачки и стручни рад**

Факултет за специјалну едукацију и рехабилитацију стоји на становишту да су наставни процес и научно-истраживачки, односно стручни рад, јединствени процеси.

У развоју и јачању нучно-истраживачке делатности посебна пажња се посвећује следећим циљевима и задацима:

* Подстицању наставног особља да се ангажује у научно-истраживачким или стручним пројектима
* Обезбеђивању услова и средстава за научно-истраживачки и стручни рад
* Имплементацији резултата научно-истраживачког и стручног рада у наставни процес
* Функционалном повезивању предмета истраживања са дугорочним циљевима и задацима Факултета
* Објављивању резултата научно-истраживачког и стручног рада својих наставника
* Вођење евиденције и оцењивање обима и квалитета научно-истраживаког рада коришћењем критерија и методологије Министарства просвете и науке

**4.4. Избор наставника и сарадника**

Приоритетно подручје за обезбеђење калитета рада је квалитетан кадар, а пре свега квалитет наставног особља. У том смислу, Факултет:

* Систематски прати, анализира и оцењује обим и квалитет научно-истраживачког и наставног рада наставника и сарадника
* Прописује поступак и услове за избор наставника и сарадника у звања и радни однос и те поступке и услове чини јавно доступним
* Доследно се придржава прописаних поступака и услова приликом избора наставника и сарадника
* Обраћа посебну пажњу на селекцију и пријем младих сарадника, на њихов рад и даље усавршавање
* Обезбеђује наставницима и сарадницима стално усавршавање у земљи и иностранству путем студијских боравака, специјализација и учешћа на научним скуповима.

**4.5. Рад студената**

Успех студената на студијама, као и њихово укупно ангажовање у раду факлтетских тела, представља један од најбољих индикатора укупног квалитета рада сваке високошколске установе. Због тога, Факултет посебну пажњу поклања остваривању следећих циљева и задатака :

* Приликом селекције и уписа студената, поштује се критеријум избора најбољих канидата
* Критеријуми и услови уписа су јавно доступни и благовремено достављени популацији потенцијалних студената
* Доследно се спроводе све норме о упису студената и норме о полагању пријемних испита
* Обезбеђује се равноправност студената независно од расе, боје, пола, сексуалне оријентације, језика, социјалног порекла, имовног стања, националности, вероисповести, политичког опредељења, статуса датог рођењем, постојања сензорног или моторног оштећења, врсте и интензитета поремећаја понашања, и незвисно од свих других индивидуалних и групних разлика
* Обезбеђују се адекватни услови за студенте са посебним потребама, укључујући и одређена физичко-грађевинска решења, доступност наставних средстава и одговарајуће литературе , као и посебна финансијска потпора за њихово студирање
* Континуирано се прати успех у студирању и благовремено предузимају мере у правцу отклањња проблема који негативно утичу на успех студената
* Обезбеђују се сви потребни услови за успешан рад Студентског парламента и рад представника студената у факултетским органима и телима
* Остварује услове за стално студентско вредновање педагошког рада наставника
* Систематски анализира, оцењује и унапређује методе и критерије оцењивања студената на испитима;
* Анализира метод непристрасног оцењивања
* Унапређује професионално понашање наставника током оцењивања обезбеђивањем објективног, коректног и етичког односа према студенту;
* Проверава прелазност студената на испитима и у случају ниске прелазности предузима мере ради побољшања успеха студената.

**4.6. Уџбеници, литература, библиотека и информатички ресурси**

Квалитета рада у овом подручју Факултет обезбеђује:

* Благовременим издавањем уџбеника, монографија и друге литературе потребне за савлађиваљње градива;
* Постојањем благовременог достављања информација о уџбеницима, мoнографијама и другој испитној литератури за сваки предмет из студијског програма;
* Систематским праћењем и анализирањем квалитета, уџбеника и других учила, њиховог садржаја, структуре, обима;
* Постојањем библиотеке која садржи потребан број библиотечких јединица;
* Сталним анализирањем библиотечког фонда и његовим попуњавањем одговарајућим библиотечким јединицама;
* Постојањем потребног броја рачунара за несметан и квалитетан рад на њима;
* Приступањем интернету без накнаде;
* Постојањем довољног броја запослених и квалификованих људи за рад у библиотеци;
* Мотивисањем запослених и студената да раде, односно уче у библиотеци као и да користе савремену библиотехничку опремљеност библиотеке;
* Добром информисаношћу о времену и начину коришћења библиотеке.

**4.7. Простор и опрема**

У циљу превазилажења проблема ограниченог радног простора Факултет предузима низ мера у правцу остваривања овог стандарда квалитета рада, и то:

* Обезбеђује простор у школама или установама које служе као базе за наставу и вежбе или као закупљени простор, на пет и више година, у довољној површини, тако да сваки студент има на располагању најмање два квадратна метра и место за несметано праћење наставе;
* Обезбеђује такву структуру и опрему простора која омогућава примерено и квалитетно извођење наставе на свим нивоима студија;
* Усклађује величину и структуру простора са потребама наставног процеса и бројем уписаних студената;
* Простор и опрему прилагођава потребама студената и наставника за несметаним приступом информацијама;
* Студентима и наставном особљу обезбеђује посебо опремљену просторију за рад са новим информационим системима

**4.8. Управљање Факултетом и ненаставна подршка**

Обезбеђење квалитета рада Факултета у значајној мери зависи од начина на који се њиме управља као и од рада ненаставног особља.

Због тога, Факултет предузима посебне мере у циљу обезбеђивања овог стандарда, и то:

* Јасно дефинише надлежност и одговорност својих органа управљања Статутом Факултета и чврсто се придржава тих одредби као и одредби датих Законом о високом образовању односно Статутом Универзитета у Београду које се односе на подручје рада органа управљања;
* Ствара институционалне механизме за праћење, оцењивање и проверу рада органа управљања и поштовање ових одредби;
* Рад управљачких тела и њихових чланова предмет су јавне оцене и контроле свих запослених и свих студената
* Органима управљања обезбеђује се стална едукација у подручју управљања и руковођења;
* Општим актима јасно се дефинише структура, делокруг рада и друга питања извршавања послова и задатака организационих јединица у саставу Факултета;
* Пажљивом селекцијом, применом поступка и стандарда прописаних од стране Националног савета за високо образовање, обезбеђује се адекватна структура стручно-административне службе.

**4.9. Финансирање Факултета**

* Факултет настоји да обезбеди квалитетна финансијска средства која су неопходна за реализацију наставног и научно-истраживачког процеса и све друге делатности;
* Средства за рад Факултет обезбеђује од оснивача, школарине студената, пројеката, донација, поклона, комерцијалних услуга и из других извора;
* Факултет самостално планира распоред и намену средстава, осим средстава од оснивача;
* Извори средстава, распоред и намена су јавни и на прописан начин подлежу оцени свих запослених као и оцени одговарајућих државних органа.

**4.10. Учешће студената у процесу самовредновања и провери квалитета рада**

Укључивање студената у процес самовредновања и проверу квалитета услова и процеса рада представља, Факултет оцењује као нужан елемент

* Факултет је чврсто опредељен да студенти имају значајну улогу у процесу обезбеђења квалитета кроз рад студентских организација, преко својих представника у телима Факултета и кроз анкетирање студената о квалитету рада Факултета као високошколске институције;
* Битна улога студената испољава се у виду њиховог чланства у Комисији за обезбеђење квалитета;
* Студентска тела, представници студената као и студенти појединачно, учествују у оцењивању и дају мишљење о стандардима, поступцима, документима и општим актима који се односе на обезбеђење квалитета рада Факултета;
* Студенти су, кроз чланство у Комисији за обезбеђење квалитета, преко својих представника, директно укључени су у процес самовредновања и оцењивања квалитета услова и процеса рада;
* Факултет редовно, у прописаним роковима, спроводи анкету међу студентима о квалитету рада у свим областима које се проверавају у процесу самовредновања и те резултате на пригодан начин чини доступним јавности.

**5. ПОВЕЗАНОСТ ОБРАЗОВНЕ И НАУЧНО-ИСТРАЖИВАЧКЕ, ОДНОСНО СТРУЧНЕ ДЕЛАТНОСТИ**

Научно-истраживачка, односно стручна делатност Факултета, представља подручје истог реда важности као и наставна делатност и стога је веома значајно обезбеђење квалитета рада у овој области.

У циљу остваривања овог стандарда Факултет редовно конкурише за реализацију већег броја научно-истраживачких односно стручних пројеката, како код надлежних државних органа, у првом реду министарстава за науку и просвету, тако и код међународних институција и фондација.

Факултет, такође, сопственим средствима финансира научно-истраживачке и стручне пројекте.

Резултати научно-истраживачких пројеката се, по правилу, објављују у издању Факулета, али и од стране других издавача кад Факултет дâ сагласност за то објављивање.

Факултет ће резултате рада на научно-истраживачким пројектима имплементирати у наставни процес. Рад на научно-истраживачким пројектима представља обавезу сваког наставника и сарадника и Факултет ће тај рад подстицати на одговарајуће начине.

Резултати рада на научно-истраживачким пројектима оцењују се по критеријумима и нормама Министарства науке.

**6. ПРОЦЕС САМОВРЕДНОВАЊА**

Саставни део Стратегије о обезбеђивању квалитета је процес самовредновања. Факултет спроводи процес самовредновања по правилу сваке две, а најкасније сваке треће године. У процесу самовредновања посебна пажња се поклања спровођењу Стратегије обезбеђивања квалитета и степену достигнућа стандарда квалитета рада. У овом процесу веома значајну улогу има оцењивање квалитета рада од стране студената.

**7. ЈАВНОСТ И СТРАТЕГИЈА ОБЕЗБЕЂЕЊА КВАЛИТЕТА**

Стратегија обезбеђења квалитета је јавно доступан документ и налази се на званичним страницаним вебсајта Факултета.

О темељним принципима и садржајима Стратегије, Комисија за обезбеђење квалитета обавештава све запослене и све студенте Факултета.

**8. КОНТИНУИРАНО ОЦЕЊИВАЊЕ СТРАТЕГИЈЕ**

Стратегија обезбеђења квалитета је документ који се мења паралелно са макродруштвеним и законским променама, па и променама у битним подручјима рада (студијским програмима, наставном процесу) на Факултету. Факултет уинтервалу од највише од три године оцењује актуелност концепције обезбеђења квалитета која је дата Стратегијом и по потреби уноси промене у тај документ. Промене у Стратегији врше се по истој процедури као и њено усвајање.

Председник Савета Декан

Доц. др Весна Вучинић Проф. др Добривоје Радовановић